I utgangspunktet er ikke et ponnidekken veldig forskjellig fra hestedekken. Det viktigste du må passe på er at ponnidekkenet sitter ordentlig, og ikke sklir. Derfor er det viktig å sjekke størrelsesguiden nøye når du kjøper dekken til ponnien. For å sikre at dekkenet sitter godt både inne og ute bør det ha feste foran, halestropp eller beinsnorer, samt kryssgjorder under magen. Et slitesterkt materiale på utsiden bør være både pustende, vind- og vanntett. Om dekkenet skal ha fleecefôr eller en viss mengde fyll avhenger av ponnien og omstendighetene.